
Nr.22/617


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Contractului de finanţare între România, Banca Europeană de Investiţii şi Municipiul Bucureşti pentru Proiectul privind staţia pentru tratarea apelor uzate Bucureşti Glina, faza I, semnat la Bucureşti la 29 mai 2006, cu care comisia noastră a fost sesizată în fond cu adresa Biroului Permanent nr.PL.x.702 din 3 octombrie 2006.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Contractului de finanţare 

între România, Banca Europeană de Investiţii şi Municipiul Bucureşti 

pentru Proiectul privind staţia pentru tratarea apelor uzate Bucureşti Glina,

 faza I, semnat la Bucureşti la 29 mai 2006
Cu adresa nr.PL.x.702 din 3 octombrie, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Contractului de finanţare între România, Banca Europeană de Investiţii şi Municipiul Bucureşti pentru Proiectul privind staţia pentru tratarea apelor uzate Bucureşti Glina, faza I, semnat la Bucureşti la 29 mai 2006.
La întocmirea raportului s-au avut în vedere avizele Consiliului Legislativ,  Comisiei pentru administraţie publică, amenajarea teritoriului şi echilibru ecologic precum şi punctul de vedere al Guvernului.
Prezentul proiect de Lege are ca obiect de reglementare aprobarea Contractului de finanţare între România, Banca Europeană de Investiţii şi Municipiul Bucureşti pentru Proiectul privind staţia pentru tratarea apelor uzate Bucureşti Glina,  faza I, semnat la Bucureşti la 29 mai 2006. 

Investiţia este împărţită în două faze distincte atât din punct de vedere tehnic cât şi al finanţării. 

Faza I se referă la reabilitarea liniei existente, cu următoarele lucrări de investiţii:
- reabilitarea şi completarea liniei de nămol din Linia I a apei;
- introducerea unor bazine de stocare a debitelor pluviale excedentare;
- introducerea alimentării cu apă şi canalizare în comuna Glina.

Costul total net al proiectului este de 266,5 mil.euro din care costul total net al primei faze este estimat la 108,3 mil.euro.

Finanţarea primei faze va fi asigurată din fonduri ISPA (70,395 mil.euro),  dintr-un împrumut acordat de BERD (10 mil.euro), dintr-un împrumut acordat de BEI (25 mil.euro) şi din transferuri de la bugetul de stat, prin Autoritatea de Plată (2,905 mil.euro).
Împrumutul BEI a fost notificat ca nefiind ajutor de stat. BEI se angajează  prin acest Contract de finanţare, să pună la dispoziţia Împrumutatului, reprezentat de Ministerul Finanţelor Publice, suma de 25 mil.euro.
Împrumutul este acordat pe o perioadă de 25 de ani, din care 6 ani perioada de graţie şi la o dobândă fixă bazată pe dobânda EURIBOR  pentru depozitele în EUR la şase luni.

Contractul de finanţare a fost semnat, pentru România, de Sebastian Teodor Gheorghe Vlădescu, Ministrul Finanţelor Publice, pentru Banca Europeană de Investiţii, de Philippe Maystadt, Preşedinte iar pentru Municipiul Bucureşti de Adriean Videanu.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor doamna Otilia Frâncu, Director General Adjunct din cadrul Ministerului Finanţelor Publice şi doamna Ghiţă Carmen, şef serviciu din cadrul aceluiaşi minister.

La lucrările comisiei au participat 22 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege privind aprobarea Contractului de finanţare între România, Banca Europeană de Investiţii şi Municipiul Bucureşti pentru Proiectul privind staţia pentru tratarea apelor uzate Bucureşti Glina, faza I, semnat la Bucureşti la 29 mai 2006, în şedinţa din data de 11.10.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


              Expert 

Popescu Luminiţa          
ANEXĂ

I. Amendamente admise
În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 
	Motivarea amendamentelor propuse

	1. 
	LEGE
privind aprobarea Contractului de finanţare între România, Banca Europeană de Investiţii şi Municipiul Bucureşti pentru Proiectul privind staţia pentru tratarea  apelor uzate Bucureşti Glina, Faza I, semnat la Bucureşti la 29 mai 2006


	Titlul Legii se modifică astfel:

LEGE
pentru aprobarea Contractului de finanţare între România, Banca Europeană de Investiţii şi Municipiul Bucureşti pentru Proiectul privind staţia pentru tratarea  apelor uzate Bucureşti Glina, Faza A, semnat la Bucureşti la 29 mai 2006


	Pentru respectarea normelor de tehnică legislativă şi legislaţiei în vigoare cu privire la Legea tratatelor.

	2. 
	Art.1. – Se aprobă Contractul de finanţare între România, Banca Europeană de Investiţii, şi Municipiul Bucureşti, în valoare de 25 milioane euro, pentru Proiectul privind staţia pentru tratarea  apelor uzate Bucureşti, Glina, Faza I, semnat la Bucureşti la 29 mai 2006.


	Art.1 se modifică şi va avea următorul cuprins:
Art.1. – Se aprobă Contractul de finanţare între România, Banca Europeană de Investiţii, şi Municipiul Bucureşti, în valoare de 25 milioane euro, pentru Proiectul privind staţia pentru tratarea  apelor uzate Bucureşti, Glina, Faza A, semnat la Bucureşti la 29 mai 2006.


	Pentru respectarea normelor de tehnică legislativă şi legislaţiei în vigoare cu privire la Legea tratatelor.

	
	Art.2. – Finanţarea costului net, eligibil, al proiectului se va asigura din următoarele surse: Banca Europeană de Investiţii (BEI) cu 25 milioane euro, Banca Europeană pentru Reconstrucţie şi Dezvoltare (BERD) cu 10 milioane euro, Instrumentul pentru Politici  Structurale de Preaderare (ISPA) cu 70,395 milioane euro, bugetul de stat de la poziţia „Transferuri aferente Fondului Naţional de Preaderare” cu 2,905 milioane euro.


	Nemodificat
	

	3. 
	Art.3. – Sumele necesare achitării taxelor şi impozitelor datorate şi plătibile pe teritoriul României, riscul valutar şi eventualele majorări ale costului proiectului, precum şi orice alte cheltuieli neeligibile a fi finanţate din sursele prevăzute la art.2, vor fi acoperite de la bugetul propriu al Municipiului Bucureşti, din sume alocate anual cu această destinaţie. 
	Nemodificat
	

	4. 
	Art.4. – Proiectul va fi realizat de către Municipiul Bucureşti, prin Unitatea de Implementare a Proiectului, înfiinţată în acest scop.   
	Nemodificat
	

	5. 
	Art.5. - Între Ministerul Finanţelor Publice şi Municipiul Bucureşti va fi încheiat un acord de împrumut subsidiar, care va preciza drepturile şi obligaţiile părţilor, inclusiv obligativitatea creării, alimentării şi utilizării Fondului de Întreţinere, Înlocuire şi Dezvoltare (Fondul IID) potrivit legislaţiei române în vigoare.
	Nemodificat
	

	6. 
	Art.6. – Plata serviciului datoriei publice externe, respectiv rate de capital, dobânzi, comisioane şi orice alte costuri, va fi asigurată din sume prevăzute anual cu această destinaţie în bugetul propriu al Municipiului Bucureşti şi Fondul IID.
	Nemodificat
	

	7. 
	Art.7. – (1) Se autorizează Guvernul României ca prin Ministerul Finanţelor Publice, de comun acord cu Banca Europeană de Investiţii şi cu Municipiul Bucureşti, să introducă pe parcursul utilizării împrumutului, în raport cu condiţiile concrete de derulare a contractului de finanţare prevăzut la art.1, amendamente la conţinutul acestuia care privesc realocări de fonduri, modificări în structura împrumutului, modificări de termene, precum şi orice alte modificări care nu sunt de natură să sporească obligaţiile financiare ale României faţă de Banca Europeană de Investiţii sau să determine noi condiţionalităţi economice faţă de cele convenite iniţial între părţi.

          (2)  Amendamentele prevăzute la alin.(1) se vor aproba prin hotărâre a Guvernului. 
	Nemodificat

